Dohovor o praní špinavých peňazí, vyhľadávaní, zhabaní a konfiškácii ziskov z trestnej činnosti   (Štrasburg, 8. 11. 1990 – ozn. č. 109/2002 Z.z.)

Článok 6
Pranie špinavých peňazí

1. Každá strana prijme legislatívne a iné opatrenia, ktoré sú potrebné na zavedenie týchto činov ako trestných podľa jej vnútroštátneho právneho poriadku, ak boli tieto činy spáchané úmyselne:
a) prechod alebo prevod vlastníctva s vedomím, že toto vlastníctvo je ziskom, na účel ukrytia alebo zatajenia nezákonného pôvodu tohto vlastníctva alebo na účel pomoci akejkoľvek osobe, ktorá sa podieľala na primárnom trestnom čine, aby sa vyhla právnym následkom svojho konania,
b) zakrývanie alebo zatajovanie povahy, pôvodu, miesta, disponovania, pohybu vlastníctva alebo práv s ním spojených, vediac, že toto vlastníctvo je ziskom; a s výhradou svojich ústavných zásad a základných pojmov svojho právneho systému,
c) nadobudnutie, držba alebo užívanie vlastníctva, o ktorom je v čase jeho prijatia známe, že bolo ziskom,
d) spoluúčasť, zhluknutie alebo spolčenie sa na spáchanie, pokus o spáchanie a podporovanie trestného činu, navádzanie na trestný čin, uľahčovanie a návod na spáchanie akéhokoľvek z trestných činov zavedených v súlade s týmto článkom.

2. Na účely uplatnenia alebo použitia odseku 1 tohto článku
a) nie je rozhodujúca skutočnosť, či je primárny trestný čin predmetom trestného zákonodarstva strany,
b) môže byť stanovené, že trestné činy uvedené v tomto odseku sa nevzťahujú na osoby, ktoré spáchali primárny trestný čin,
c) vedomosť, úmysel alebo motív ako znak činov uvedených v tomto odseku sa posúdi podľa objektívnych skutkových okolností.

3. Každá strana môže prijať opatrenia, ktoré považuje za potrebné na zavedenie všetkých alebo niektorých činov uvedených v odseku 1 tohto článku ako trestných činov podľa jej vnútroštátneho právneho poriadku, a to vo všetkých alebo v niektorých z týchto prípadov, ak páchateľ
a) mal predpokladať, že vlastníctvo bolo ziskom,
b) konal s úmyslom dosiahnuť zisk,
c) konal s úmyslom napomôcť pokračovanie v trestnej činnosti.

4. Každá strana môže pri podpise alebo pri uložení svojej ratifikačnej listiny, listiny o prijatí, schválení alebo prístupe vyhlásením adresovaným generálnemu tajomníkovi Rady Európy vyhlásiť, že odsek 1 tohto článku sa vzťahuje iba na trestné činy alebo na druhy trestných činov uvedených vo vyhlásení.

Článok 40
Výhrady

1. Každý štát môže pri podpise alebo pri uložení ratifikačnej listiny, listiny o prijatí, schválení alebo prístupe vyhlásiť, že uplatňuje jednu výhradu alebo viaceré výhrady uvedené v článku 2 ods. 2, v článku 6 ods. 4, v článku 14 ods. 3, v článku 21 ods. 2, v článku 25 ods. 3 a v článku 32 ods. 2. Iné výhrady sú neprípustné.

2. Každý štát, ktorý urobil výhradu podľa predchádzajúceho odseku, ju môže úplne alebo čiastočne odvolať prostredníctvom oznámenia zaslaného generálnemu tajomníkovi Rady Európy. Odvolanie nadobudne platnosť v deň jeho prijatia generálnym tajomníkom.

3. Strana, ktorá urobila výhradu proti ustanoveniu tohto dohovoru, sa nemôže domáhať použitia tohto ustanovenia od žiadnej inej strany; môže však, ak je táto výhrada čiastočná alebo podmienená, žiadať použitie tohto ustanovenia, ak ho sama prijala.

N Á R O D N Á    R A D A   S L O V E N S K E J    R E P U B L I K Y

..........  volebné obdobie

číslo uznesenia

U Z N E S E N I E
N Á R O D N E J   R A D Y   S L O V E N S K E J   R E P U B L I K Y

z .............. 2003

k návrhu na odvolanie výhrady Slovenskej republiky k článku 6 Dohovoru o praní špinavých peňazí, vyhľadávaní, zhabaní a konfiškácii ziskov z trestnej činnosti   (Štrasburg, 8. 11. 1990 – ozn. č. 109/2002 Z.z.)

Národná rada Slovenskej republiky podľa článku 86 písm. d) Ústavy Slovenskej republiky

vyslovuje súhlas 

s odvolaním výhrady Slovenskej republiky k článku 6 odsek 1 Dohovoru o praní špinavých peňazí, vyhľadávaní, zhabaní a konfiškácii ziskov z trestnej činnosti z 8. 11. 1990

NÁRODNÁ RADA SLOVENSKEJ REPUBLIKY
II. volebné obdobie
Číslo: 2041/2000

1276
UZNESENIE
NÁRODNEJ RADY SLOVENSKEJ REPUBLIKY

z 27. februára 2001

k návrhu na vyslovenie súhlasu Národnej rady Slovenskej republiky s uzavretím Dohovoru o praní špinavých peňazí, vyhľadávaní, zabavení a konfiškácii ziskov z trestnej činnosti č. 141/1990 po prijatých potrebných legislatívnych úpravách zabezpečujúcich jeho vykonávanie (tlač 860)

	Národná  rada  Slovenskej  republiky

	podľa čl. 86 písm. d) Ústavy Slovenskej republiky

	v y s l o v u j e   s ú h l a s

	s uzavretím Dohovoru o praní špinavých peňazí, vyhľadávaní, zabavení a konfiškácii ziskov z trestnej činnosti č. 141/1990 po prijatých potrebných legislatívnych úpravách zabezpečujúcich jeho vykonávanie s týmto vyhlásením:

	„Slovenská republika, odvolávajúc sa na článok 40 ods. 1 Dohovoru uplatňuje nasledovné výhrady: článok 6 odsek 4 – Slovenská republika vyhlasuje, že článok 6 odsek 1 bude použitý iba na predikatívne trestné činy podľa slovenského trestného práva (§ 17 až 20a Trestného zákona), článok 14 odsek 3 – Slovenská republika vyhlasuje, že článok 14 odsek 3 bude použitý iba v súlade s ústavnými zásadami a základnými inštitútmi slovenského právneho poriadku, článok 21 odsek 2 – Slovenská republika vyhlasuje, že doručovanie písomností osobám na jej území niektorým zo spôsobov uvedených v článku 21 odsek 2 písmeno a) a písmeno b) je možné, len ak takýto spôsob upravujú iné dvojstranné a mnohostranné medzinárodné zmluvy, ktorými je viazaná súčasne Slovenská republika a štát, 

NÁRODNÁ RADA SLOVENSKEJ REPUBLIKY

ktorého písomnosť sa doručuje, článok 25 odsek 3 – Slovenská republika vyhlasuje, že si vyhradzuje právo, aby jej adresované žiadosti a podporné dokumenty boli opatrené prekladom do slovenského jazyka, do angličtiny alebo do francúzštiny, článok 32 odsek 2 – Slovenská republika vyhlasuje, že informácie, alebo dôkazy, ktoré poskytne podľa tohto Dohovoru nemôžu byť bez jej súhlasu použité alebo odovzdané orgánmi dožadujúcej strany na účely iného vyšetrovania alebo konania ako toho, ktoré je uvedené v žiadosti.“

Jozef  M i g a š  v. r.
predseda 
Národnej rady Slovenskej republiky

Overovatelia:

Ľudmila  M u š k o v á  v. r.
László  H ó k a   v. r.

								Príloha uznesenia NR SR 
z 27. februára 2001 č. 1276

Oznámenie

o názvoch a adresách ústredných orgánov určených Slovenskou republikou v súlade s článkom 23 odsek 1 Dohovoru o praní špinavých peňazí, vyhľadávaní, zabavení a konfiškácií ziskov z trestnej činnosti

 1.	Žiadosti podľa Kapitoly III je v Slovenskej republike potrebné zasielať týmto orgánom:

a)	žiadosti podľa Oddielu 2
Prezídium Policajného zboru
Správa kriminálnej a finančnej polície
Úrad finančnej polície
Vajnorská 25
812 72 Bratislava

b)	žiadosti podľa Oddielu 3
Generálna prokuratúra Slovenskej republiky
Štúrova 2
812 85 Bratislava

c)	žiadosti podľa Oddielu 4
Ministerstvo spravodlivosti Slovenskej republiky
Župné námestie 13
813 11 Bratislava

d)	iné žiadosti o právnu pomoc
-	v trestných veciach, ktoré sú v dožadujúcom štáte v štádiu konania pred podaním obžaloby, Generálnej prokuratúre Slovenskej republiky (písm. b) vyššie),
-	v trestných veciach, ktoré sú v dožadujúcom štáte v štádiu konania po podaní obžaloby, Ministerstvu spravodlivosti Slovenskej republiky (písm. c) vyššie).

 2.	Všetky orgány uvedené v bode 1 sú ústrednými orgánmi pre odosielanie žiadostí slovenských orgánov o právnu pomoc podľa Kapitoly III do cudziny.

UZNESENIE VLÁDY SR 1047/2000
k návrhu na uzavretie Dohovoru o praní špinavých peňazí, vyhľadávaní, zabavení a konfiškácii ziskov z trestnej činnosti č. 141/1990 po prijatých potrebných legislatívnych úpravách zabezpečujúcich jeho vykonávanie 
Číslo uznesenia: 1047
Zo dňa.........: 13. 12. 2000
Číslo materiálu: 3052/2000
Predkladá......: minister vnútra a minister zahraničných vecí
Podnet.........: uznesenie vlády SR č. 300/1999

Vláda

A. súhlasí
1... 
s uzavretím Dohovoru o praní špinavých peňazí, vyhľadávaní, zabavení a konfiškácii ziskov z trestnej činnosti č. 141/1990 (ďalej len "Dohovor") po prijatých potrebných legislatívnych úpravách zabezpečujúcich jeho vykonávanie s uplatnením výhrad v súlade s jeho čl. 40 ods. 1 k ustanoveniam čl. 6 ods. 4, čl. 14 ods. 3, čl. 21 ods. 2, čl. 25 ods. 3 a čl. 32 ods. 2 Dohovoru; 

B. odporúča
prezidentovi Slovenskej republiky
1... 
ratifikovať Dohovor po vyslovení súhlasu Národnou radou SR s uplatnením výhrad k týmto ustanoveniam:
- čl. 6 ods. 4 - Slovenská republika vyhlasuje, že čl. 6 ods. 1 bude použitý iba na predikatívne trestné činy podľa slovenského trestného práva (§ 17 až 20a Trestného zákona),
- čl. 14 ods. 3 - Slovenská republika vyhlasuje, že čl. 14 ods. 3 bude použitý iba v súlade s ústavnými zásadami a základnými inštitútmi slovenského právneho poriadku,
- čl. 21 ods. 2 - Slovenská republika vyhlasuje, že doručovanie písomností osobám na jej území niektorým zo spôsobov uvedených v čl. 21 ods. 2 písm. a) a b) je možné, len ak takýto spôsob upravujú iné dvojstranné a mnohostranné medzinárodné zmluvy, ktorými je viazaná súčasne Slovenská republika a štát, ktorého orgán písomnosť doručuje,
- čl. 25 ods. 3 - Slovenská republika vyhlasuje, že si vyhradzuje právo, aby jej adresované žiadosti a podporné dokumenty boli opatrené prekladom do slovenského jazyka, do angličtiny alebo do francúzštiny,
- čl. 32 ods. 2 - Slovenská republika vyhlasuje, že informácie, alebo dôkazy, ktoré poskytne podľa tohto Dohovoru nemôžu byť bez jej súhlasu použité alebo odovzdané orgánmi dožadujúcej strany na účely iného vyšetrovania alebo konania ako toho, ktoré je uvedené v žiadosti, 
generálnemu prokurátorovi SR
2... 
zabezpečiť plnenie úloh ústredného orgánu pre zasielanie a odosielanie žiadostí podľa Kapitoly III. Dohovoru v rozsahu pôsobnosti Generálnej prokuratúry SR (viď príloha); 

C. poveruje
predsedu vlády
1... 
predložiť Dohovor na vyslovenie súhlasu Národnej rade SR; 
ministra vnútra
2... 
odôvodniť návrh na vyslovenie súhlasu s Dohovorom v Národnej rade SR; 

D. ukladá
ministrovi vnútra
1... 
požiadať ministra zahraničných vecí vykonať príslušné ratifikačné opatrenia, 
2... 
požiadať ministra zahraničných vecí zabezpečiť uverejnenie Dohovoru po nadobudnutí jeho platnosti pre SR v Zbierke zákonov SR, 
3... 
zabezpečiť vykonávanie Dohovoru po nadobudnutí jeho platnosti pre SR, 
ministrovi vnútra
ministrovi spravodlivosti
4... 
zabezpečiť plnenie úloh ústredného orgánu pre zasielanie a odosielanie žiadostí podľa Kapitoly III. Dohovoru v rozsahu pôsobnosti Ministerstva vnútra SR a Ministerstva spravodlivosti SR (viď príloha). 

Vykonajú
predseda vlády 
minister vnútra 
minister zahraničných vecí 
minister spravodlivosti 

Na vedomie
prezident Slovenskej republiky 
predseda Národnej rady Slovenskej republiky 
generálny prokurátor SR 

Prílohy
Príloha k uzneseniu vlády SR č. 1047/2000 – text je použitý z predloženého materiálu